cyanic-selkie/wikianc huggingface dataset:
Yksityisyys
Euroopan ihmisoikeustuomioistuimen tuomio Suomelle
Euroopan ihmisoikeustuomioistuin (EIT) on antanut v. 2014 Suomea koskevan tuomion, jonka mukaan Euroopan ihmisoikeussopimuksen 8. artiklassa turvattua oikeutta yksityiselämän kunnioittamiseen oli loukattu.
Sofia Heinonen
Sofía Heinonen on argentiinalainen biologi, luonnonsuojeilija ja matkailuyrittäjä. Hän on Rewilding Argentina -hankkeen toimitusjohtaja. Hankkeessa muutetaan yksityisomistuksessa olleita alueita kansallispuistoiksi, istutetaan niihin alkuperäisiä eliölajeja ja kehitetään ympäristöä säästävää ekoturismia. Järjestön alkupääoma tuli Douglas Tompkinsin lahjoituksista.
Sähkömonni
Sähkömonni (Malapterurus electricus) on sähkömonnien heimoon kuuluva kala, jonka levinneisyysalue ulottuu lähinnä Afrikkaan. Laji tunnetaan kyvystään tuottaa jopa 400 voltin sähköiskuja, joiden avulla se tainnuttaa kaloja ravinnokseen. Sähkömonni on suurikokoinen, jopa 120 senttimetrin pituinen ja 20 kilogramman painoinen. Lajin kalat elävät noin 10-vuotiaiksi. Johann Friedrich Gmelin kuvasi lajin vuonna 1789.
Sofia Heinonen
Heinonen on kehittänyt Argentiinan luonnonsuojelualueita yli 30 vuoden ajan, niistä 15 vuotta Iberán kosteikkoalueiden parissa. Hän aloitti kenttätyöt ja lajiston inventoinnit 16-vuotiaana silloisen poikaystävänsä ja muiden nuorten kanssa. Poikaystävästä tuli aviomies ja Heinosen kahden lapsen isä, luonnonsuojelusta ammatti, aluksi Iguazún kansallispuistossa. Douglas Tompkins palkkasi Heinosen aloittamaan Iberán ennallistamista. Vähitellen ja suurella työllä tuotiin takaisin alkuperäisiä lajeja, joita ei ollut esiintynyt suistoissa vuosiin. Muurahaiset, kauriit, pekarit ja arat ja lopulta jaguaari palasivat alueelle. Heinosen organisaatiossa työskentelee nykyisin 120 ihmistä.
BBC valitsi Heinosen vuonna 2022 sadan vaikutusvaltaisen ja innostavan naisen listalle.
World Soccer
World Soccer on arvostettu jalkapalloa käsittelevä aikakauslehti. Sen julkaisija on brittiläinen IPC Media.
Lehti on vuodesta 1982 lähtien jakanut palkinnot vuoden pelaajalle, vuoden valmentajalle ja vuoden joukkueelle sekä myöhemmin myös vuoden nuorelle pelaajalle ja vuoden erotuomarille. Lisäksi vuonna 1999 valittiin 1900-luvun 100 parasta pelaajaa.
Johor Bahru
Johor Bahru on Johorin osavaltion pääkaupunki Malesiassa, Johorensalmen pohjoispuolella ja Malakan niemimaan eteläosassa. Kaupungin eteläpuolella, Singaporensalmen vastarannalla on Singapore. Kaupungin perusti Johoren sulttaani Temenggong Ibrahim. Tällöin kaupunki tunnettiin nimellä Tanjung Putri, mutta se nimettiin Johor Bahruksi vuonna 1866. Kaupunki on historiansa aikana ollut tärkeä satama.
Johor Bahru on Malesian toiseksi suurin kaupunki pääkaupunki Kuala Lumpurin jälkeen. Kaupungin koko suurkaupunkialueella on noin 1,3 miljoonaa asukasta. Turismi on tärkeä elinkeino kaupungille ja etenkin singaporelaisia turisteja käy paljon. Lisäksi kaupunki on yksi Malesian tärkeimmistä teollisuuskeskuksista. Siellä tuotetaan muun muassa tekstiilejä ja kaupungin lähistöllä viljellään esimerkiksi kumia, öljypalmuja ja ananasta. Johor Bahrun kaakkoispuolella on bauksiittikaivoksia. Kaupungin väestöstä 45 prosenttia on malaijeja, 41,5 prosenttia kiinalaisia, 9,1 prosenttia intialaisia ja 4,4 prosenttia muita. Johor Bahrussa puhuttua malaijia pidetään Malesiassa kielen standardina.
Johor Bahrussa sijaitsee vuonna 1904 perustettu Malesian teknillinen yliopisto. Kaupungissa on useita palatseja, kuten Istana Besar ja Bukit Serene. Lisäksi siellä sijaitsevat Abu Bakarin moskeija ja eläintarha. Johor Bahrussa sijaitsee myös Legoland ja siellä oli kuuden vuoden ajan vuonna 2021 suljettu Angry Birds -teemapuisto.
Ilmasto
Johor Bahrussa vallitsee trooppinen ilmasto, päivien keskimääräiset korkeimmat ja matalimmat lämpötilat ovat koko vuoden ajan tasaisesti noin välillä 22–33 °C. Ympäri vuoden on melko sateista ja sateisinta on maalis-toukokuussa ja loka-joulukuussa, jolloin keskimääräinen kuukausittainen sadanta on yli 200 millimetriä. Muina kuukausina on hieman vähäsateisempaa ja vähäsateisin kuukausi on helmikuu, jolloin sademäärä on keskimäärin noin 140 millimetriä.
Naema Helsingius
Naema Maria Helsingius (3. syyskuuta 1860 Lohja – 8. joulukuuta 1933 Turku ) oli suomalainen kuurojen koulun opettaja.
Helsingiuksen vanhemmat olivat Lohjan kirkkoherra Gustaf Fredrik Helsingius ja Rosina Heurlin.
Helsingius suoritti tutkinnon Heurlinin koulusta Turusta 1876 ja suoritti Ruotsissa Manillaskolanissa kuuromykkäinopettajatutkinnon 1888. Tammisaaren seminaarissa hän suoritti yksityisesti tutkinnon tietopuolisissa oppimäärissä 1889. Hän toimi kuuromykkäinopettajana Kuopion kuuromykkäinkoulussa 1889–1913. Hän kirjoitti artikkeleita Suomen aistivialliskoulujen lehteen sekä julkaisia uskonnollisia ja koulukirjoja ja kirjan Pienten lasten hoito. Hänen aloitteestaan ruvettiin pitämään kertaus- ja jatkokursseja kuuroille, ja hän piti niitä itsekin. Hän oli perustamassa 1898 Kuopion langettavatautisten hoitoyhdistystä ja oli sen johtokunnan jäsen.
Ampere
Ampere tai Ampère voi tarkoittaa seuraavia asioita:
Endometrioosi
Endometrioosi eli kohdun limakalvon pesäkesirottumatauti on usein kivulias sairaus, joka aiheuttaa usein muun muassa lapsettomuutta. Arviolta jopa 10 prosenttia hedelmällisessä iässä olevista naisista kärsii endometrioosista. Taudin diagnosoiminen on kuitenkin hankalaa, joten iso osa siitä kärsivistä jää ilman hoitoa. Diagnosoinnissa on keskimäärin 7–9 vuoden viive.
Endometrioosi syntymekanismi on tuntematon, mutta sen taudinkuvaan kuuluu kohdun limakalvon kaltaisen kudoksen sirottuminen pesäkemäisinä esiintyminä kohdun ulkopuolelle, esimerkiksi emättimeen tai vatsaonteloon. Pinnallisessa endometrioosissa pesäkkeitä on vatsaontelon pinnalla ja syvässä endometrioosissa esimerkiksi pikkulantion pohjalla, kohdun takakannattimissa, emättimen takaseinämässä tai peräsuolen seinämässä. Munasarjojen sisälle voi puolestaan kehittyä kystia. Keskeisin oire on jokaisella kierrolla esiintyvä voimakas kuukautiskipu.
Endometroosia hoidetaan kipuja poistamalla tai lievittämällä, endometrioosikudosta ja kystia poistamalla ja lapsettomuutta hoitamalla. Kipujen hoidossa käytetään usein tavallista kipulääkitystä. Lisäksi potilas tarvitsee myös koko hedelmällisen iän jatkettavaa hormonihoitoa, jolla pyritään ehkäisemään kroonistuneen kivun syntymistä. Ulostamis- ja virtsaamisvaivojen sekä munasarjojen isojen kystien takia joudutaan turvautumaan myös leikkaushoitoon. Laparoskopia eli vatsaontelon tähystys onkin yleinen hoitotoimenpide.
Synty ja taudinkuva
thumb|Endometrioosin mahdollisia paikkoja. Endometrioosi on hedelmällisessä iässä olevien naisten gynekologinen sairaus. Siinä kohdun limakalvon kudosta päätyy myös kohdun ulkopuolelle, mikä aiheuttaa kroonisen tulehdusreaktion.
Endometrioosin syntymekanismia ei tunneta. On mahdollista, että kohdun limakalvoa kulkeutuu kuukautisten yhteydessä munanjohdinten kautta vatsaonteloon, missä se kiinnittyy vatsakalvon pintaan. Normaali immuunijärjestelmä on mahdollisesti myös häiriintynyt ja näin vaikuttaa endometrioosin syntymiseen. Tautiriski on 6–9-kertainen, jos lähisukulaisella on endometrioosia.
Endometrioosi voi iskeä mihin tahansa vatsaonteloon ja joskus myös sen ulkopuolelle. Tavallisimpia paikkoja ovat vatsakalvon tai munasarjojen pinta tai emättimen ja peräsuolen välinen alue. Esiintymispaikan perusteella tauti jaetaan vatsakalvon pinnalliseen endometrioosiin, munasarjojen endometrioosiin ja syvään endometrioosiin.
Pinnalliset endometrioosipesäkkeet ovat muutaman millimetrin kokoisia pesäkkeitä vatsaontelon pinnalla. Tuoreet pesäkkeet ovat läpikuultavia ja vanhemmat sinertävän rusehtavia. Arpeutuessa ne muuttuvat valkoiseksi. Munasarjojen sisälle voi kehittyä kystia, joita on monenlaisia. Endometrioosikystassa eli endometrioomassa on vanhaa verta. Syvää endometrioosia on useimmiten pikkulantion pohjalla, kohdun takakannattimissa, emättimen takaseinämässä tai peräsuolen seinämässä, mutta sitä voi esiintyä myös virtsateissä.
Oireet
Keskeisin endometrioosin oire on usean päivän kestävä ja jokaisella kierrolla esiintyvä voimakas kuukautiskipu. Endometroosipotilaista noin 70 prosentilla on kuukautiskipuja tai vatsakipuja. Yleisin oire on alavatsakipu.
Endometrioosikivussa tyypillistä on kipujen alkaminen jo ennen vuotoa. Potilailla on usein myös tärinäkipuja ja jatkuvaa väsymystä. Kuukautisvuodon aikana ilmaantuvat epätavalliset kipuoireet, kuten hartiakipu tai nivusalueiden kipu, voivat antaa viitteen endometrioosista. Pinnallinen endometrioosi aiheuttaa alavatsakipuja, mutta potilas voi olla myös oireeton. Ei pesäkkäiden koko eikä niiden määrä vastaa aina kivun määrää. Endometrioosikystat puolestaan ovat usein oireettomia ja löytyvät muiden tutkimustan yhteydessä. Suuret kystat ovat kuitenkin kivuliaita ja aiheuttavat paineen tunnetta. Syvä endometrioosi on lähes poikkeuksetta arkielämää vaikeuttava, ja vain viisi prosenttia on täysin oireettomia. Sijainnista riippuen siihen liittyy kovia ulostuskipuja tai yhdyntäkipuja. Suolen seinämän sisään kasvaessaan se voi aiheuttaa veriulosteita ja rakkoendometrioosi virtsaamiskipuja ja verivirtsaisuutta.
Endometrioosin oireisiin kuuluu myös lapsettomuus, ja monesti sairaus todetaan vasta lapsettomuushoitojen yhteydessä. Se vaikuttaa myös seksuaalielämään, sillä endometrioosia sairastavalle tyypillistä on sekä haluttomuus että yhdyntäkivut. Yhdyntäkipuja on moninaisia, eikä niitä voi useinkaan ennakoida.
Diagnoosi
Endometrioosi on yleisyydestään huolimatta vaikeasti tunnistettavissa oleva sairaus, sillä potilailla on keskimäärin 7–9 vuoden viive ennen oikeaa diagnoosia. Diagnoosivaikeuden takia monet naiset kärsivät endometrioosikivuista tietämättä kipujen aiheuttajaa ja saamatta apua sen hoitoon. Pinnallisessa endometrioosissa tyyppioireet johtavat diagnoosiin, vaikka gyneloginen tutkimus ja ultraääni antaisivatkin normaalin tuloksen. Varmuudella endometrioosi ja sen laajuus voidaan todentaa vatsaontelon tähystyksessä.
Gynekologisissa sisätutkimuksissa tavallisin havainto on kipu ja arkuus kohdun takapinnalla, jossa voi olla myös aristavia nystyröitä. Jos munasarjan sisälle on kasvanut kysta, munasarja voi olla selvästi suurentunut. Lantion alueen magneettikuvaus tehdään, jos epäillään syvää endometrioosia.
Hoito
Endometrioosikipujen hoidossa käytetään usein tavallista kipulääkitystä, mutta kroonistuneessa kivussa joudutaan harkitsemaan myös kipukynnyksen nostolääkkeiden käyttämistä. Kipulääkkeiden lisäksi potilas tarvitsee kuitenkin myös hormonihoitoa, jota tulee jatkaa lähtökohtaisesti koko hedelmällisen iän ajan. Hormonihoito aloitetaan mahdollisimman pian kroonistuvan kivun estämiseksi. Hormonihoidossa pyritään raskautta tai vaihdevuosia vastaavaan tilaan. Hoidossa käytettäviä valmisteita ovat muun muassa hormonikierukka, e-pillerit ja ehkäisyrenkaat. Keltarauhashormonijohdannaisen avulla voidaan estää munasarjojen hormonituotanto ja munarakkulan kasvu. Keltarauhashormonilääkitys aiheuttaa vaihdevuosia vastaavan tilan. Sen enimmäispituudeksi suositellaan puolta vuotta, sillä se aiheuttaa samalla estrogeenin puutosta, vaihdevuosioireita ja osteoporoosiriskiä.
Jos endometrioosi ei taltu lääkehoidolla tai potilaalla on vaikeita ulostamis- tai virtsaamisvaivoja tai munasarjassa on iso endometrioosikysta, hoidossa joudutaan turvautumaan leikkaukseen. Laparoskopia eli vatsaontelon tähystys on diagnostiikan lisäksi yleinen hoitotoimenpiteenä. Tähystysleikkauksessa kirurgi voi varmistaa sairauden ja poistaa pesäkkeitä. Laparoskopia on usein päiväkirurginen toimenpide, ja sen toipumisaika on 5–7 vuorokautta. Vaikeissa tautitapauksissa virtsarakon tai suolen pesäkkeiden poistaminen voidaan tehdä tähystyksessä, mutta niissä kotiutus tapahtuu vasta parin päivän sisällä.
Joskus laparoskopia ei riitä, vaan joudutaan tekemään vatsan avoleikkaus laparotomia. Tällaisissa tapauksissa endometrioosipesäkkeet ovat liimanneet toisiinsa läheisiä kudoksia. Erittäin vaikeissa tapauksissa on mahdollista, että potilaalta joudutaan poistamaan kohtu tai munasarjat ja tarvittaessa typistämään virtsarakkoa tai suolta.
Ehkäisy
Endometrioosin syytä ja aiheuttajaa ei tiedetä, eikä sen syntyä voi näin estääkään. Oireita ja kasvua voi kuitenkin ehkäistä käyttämällä ehkäisypillereita. Hormonikierukka vaikuttaisi myös estävän sairauden pahenemista. Raskaus ja pitkä imetysaika vähentävät sairauden riskiä.
Esiintyvyys
Endometrioosi on yksi maailman yleisimmistä naistentaudeista. Maailmanlaajuisesti sen esiintyvyys on hedelmällisissä iässä olevilla naisilla on 6–10 prosenttia, ja sitä sairastaa arviolta noin 176 miljoonaa naista. Suomessa siitä kärsi jopa 200 000 naista.
Endometrioositietoisuus
Endometrioosia sairastavien tietoisuusnauhana on keltainen nauha, jolla voi osoittaa tukea sairaudesta kärsiville. Nauhan tarkoituksena on lisätä endometrioositietoutta. Joka vuosi maaliskuussa on maailmanlaajuinen endometrioosin tietoisuuskuukausi.
Mostarin taistelut
Mostarin taistelut käytiin Bosnia ja Hertsegovinassa sijaitsevassa Mostarin kaupungissa Jugoslavian hajoamissotien aikaan 1992–1995. Niihin osallistuivat Bosnian serbiarmeija BSA, Bosnian kroaattiarmeija HVO ja lähinnä bosniakkeja edustava Bosnia-Hertsegovinan armeija ARBiH. Vuonna 1992 muslimit ja kroaatit taistelivat yhdessä serbejä vastaan, mutta vuonna 1993 serbien vetäydyttyä kroaatit ja muslimit taistelivat keskenään.
Kaupungin halki kulkee Neretva-joki. 1990-luvun alussa joen itäpuolella oli muslimienemmistö, länsipuolella asui enemmän kroaatteja. Sodan alkupuolella koko Herzegovina oli jakautunut kahtia. Mostar oli tärkein kaupunki sen länsiosassa, jossa oli muslimien ja kroaattien enemmistö, kun taas itäosaa hallitsivat serbit, ja sen pääkaupunkina pidettiin Trebindjeä.
Bosnian serbiarmeija hyökkäsi Mostariin 3. huhtikuuta 1992. Rintamalla oli pitkään hiljaista. 9. toukokuuta 1993 Bosnian kroaattiarmeija hyökkäsi Bosnia-Hertsegovinan armeijaa vastaan ja valtasi kaupungin itäosan.
Serbien piiritys
Ensimmäisessä piirityksessä, joka alkoi 3. huhtikuuta 1992 kroaatit ja muslimit olivat liitossa kaupunkeja saartavia serbejä vastaan. Aluksi serbien liittoarmeija pommitti kaupunkia sen ulkopuolelta tykistöllä ja alkoi sen jälkeen kuukausi kuukaudelta kiristää saartorengasta yhä syvemmälle kaupungin keskustaa kohti ottaen haltuunsa suuren osan kaupungista. Alun tykistökeskityksen kohde oli muslimikortteli, josta serbit valtasivat lopulta kolmasosan.
Liittoarmeijan tulitus idän vuorilta vaurioitti monia siviilirakennuksia, mm. fransiskaaniluostaria, katolista kirkkoa ja kaupungin kirjastoa sekä moskeijoita. Serbit tuhosivat 17 moskeijaa. Muslimit ja kroaatit pitivät kuitenkin pintansa ja ajoivat lopulta serbit kaupungista ulos. Kesäkuussa kroaatit tulittivat serbejä armeijansa tykistöllä. Serbejä saarrettiin. Kroaattien armeijan HVO:n yksiköitä oli vahvistettu Kroatiasta tulleilla vapaaehtoisilla. Monet kroaatit auttoivat Mostarissa olevia ystäviään lomillaan osallistumalla sotaan.
15. kesäkuuta 1992 HVO valtasi Mostarin itäosan. Kroaattien tykistö, HOS:n vapaaehtoiset ja HVO:n puolisotilalliset joukot alkoivat järjestelmällisesti vallata Mostarin ympärillä olleita serbien miehittämiä avainasemassa olevia kukkuloita. Viimeinen kukkula vallattiin 14. kesäkuuta. Seuraavana päivänä kroaatit hyökkäsivät vanhassa muslimikaupunginosassa olevien serbijoukkojen kimppuun vallaten alueen hetkessä. Serbit eivät olleet varustautuneet puolustustaisteluun, heillä ei ollut vartiomiehiäkään asemapaikoilla. Kroaattien Arif Pasalicin komentamassa 1. Krajinan pataljoonassa oli 350 miestä, joista 10 kuoli ja 27 haavoittui hyökkäyksessä. Kroaatteja tuki Kroatian vakinainen armeija. Pataljoona oli saanut aseita kansainvälisestä asesaarrosta huolimatta Argentiinasta ja Singaporesta.
Yhdeksän kuukautta kestänyt piiritys päättyi 19. kesäkuuta 1992 Bosnian sodan raivotessa pahimmillaan ja rintamien ollessa vasta muotoutumassa. Saartorengas murtui bosniakki Jasmin Jagacin komentaessa HVO:ta sekä pienempiä bosniakkiosastoja. Saarron purkautuminen oli suuri voitto kroaateille, ei muslimeille.
Kroaatit hyökkäävät
Vuonna 1993 kroaattien julistautuessa Bosnia-Hertsegovinasta riippumattomiksi alkoi sota myös kroaattien ja muslimien kesken. Tämä näkyi Mostarissakin, jossa alkoi suuri kroaattien hyökkäys 9. toukokuuta. Muslimit ajettiin neljäsosaan kaupungista, jonka kroaatit lähes raunioittivat tykkitulellaan.. Esimerkiksi 26 kaupungin 27:stä ottomaanien aikaisesta moskeijasta tuhottiin.
Stari mostin vuonna 1566 rakennettu silta romahti kroaattien panssarivaunutulituksessa 9. marraskuuta 1993 kello 10:16. Tulitauko alkoi 25. helmikuuta 1994, kun kroaatit ja muslimit pääsivät sopuun toimista serbejä vastaan. Kaupunki jäi sen jälkeen kahdeksi vihamieliseksi puoliskoksi. Nimenomaan kroaattien hallitsemalla länsilaidalla oli paljon mafiamaista rikollisuutta. Eri kaupunkien puolten välillä alkoi liikenne vasta vuonna 1996. Stari most ("vanha silta") rakennettiin uudestaan vuonna 2004.
Maurice Dela
Maurice Dela (1919 – 1978) oli kanadalainen säveltäjä, sovittaja, urkuri ja pianisti. Hän opiskeli vuosina 1943–1947 Montrealin konservatoriossa. Delan varhaistuotanto on pitkälle tonaalista. Hän ei tuntenut vetoa avantgarde-musiikkiin eikä piitannut arvostelijoiden näkemyksistä. Hän itse totesi, että on aina luottanut intuitioonsa ja ettei hän koskaan sitoutunut mihinkään tiukasti määriteltyyn suuntaukseen. Hän kuitenkin sävelsi monesti polytonaalisesti ja lainasi piirteitä sarjallisista tekniikoista.
Dela voitti CAPAC-palkinnon teoksista Petite suite maritime ja Ballade (1947). Hänelle myönnettiin Lavalin yliopiston Tricentenary Prize teoksesta Les fleurs de glais vuonna 1952. Vuonna 1960 hän sai CFMTA-palkinnon ensimmäisestä jousikvartetostaan. Hänen sonatiiniaan viululle ja pianolle on esitetty usein niin Kanadassa kuin Euroopassakin, ja vuonna 1970 hänen Scherzonsa esitti Carlos Vargosin johtama Costa Rican sinfoniaorkesteri. Dela toimi vuosina 1951–1965 sovittajana ja säveltäjänä CBC:lle useissa eri ohjelmissa. Vuosina 1965–78 hän toimi musiikin opetuksen johtajana ja valvojana André-Laurendeau Secondary Schoolissa, joka omisti Albert-Phaneuf-auditorion hänen muistolleen kesäkuussa 1978. Dela opetti orkestraatiota Quebecin yliopistossa, Montrealissa vuosina 1973–8. Lisäksi Dela toimi kirkon urkurina Verdunissa ja kirjoitti lukuisia artikkeleita Les Carnets viatoriens -lehteen.
Dela sävelsi monia pedagogisia kappaleita muun muassa nokkahuilulle. Hän harmonisoi paljon populaari- ja kansanlauluja, muun muassa Gilles Vigneaultin kappaleita.
Riihimäen junaturma
Riihimäen junaturma tapahtui 30. elokuuta 1989 Riihimäen rautatieaseman eteläpuolella Korttionmäen kohdalla, Riihimäen ratapihan eteläpäässä, kun aikataulustaan jäljessä kulkenut pikajuna ohitti punaisen opastimen ja törmäsi tavarajunan keulaan. Kukaan ei kuollut onnettomuudessa, mutta useita ihmisiä loukkaantui. Materiaaliset vahingot olivat suuret.
Louisiadenkukastaja
Levinneisyys
Louisiadenkukastajaa tavataan Papua-Uudessa-Guineassa. Laji tunnetaan huonosti eikä siitä ole tehty kannanarvioita. Sen ei kuitenkaan uskota olevan vaarassa, ja se on luokiteltu elinvoimaiseksi.
Riihimäen junaturma
Tapahtumien kulku
Pohjoiseen matkalla Sr1-sarjan sähköveturin nro 3003 vetämä pikajuna P1 Helsingistä Joensuuhun oli Riihimäkeä lähestyessään aikataulustaan myöhässä. Ilmeisesti junan veturimiehistö oletti, että myöhässä kulkevalle junalle turvataan kulkutiet hyvissä ajoin, jotta juna voisi ottaa aikataulua kiinni. Lähestyessään Riihimäkeä pikajuna kulki normaalikäytännön mukaan kaksiraiteisen rataosuuden itäisintä pääraidetta.
Hieman ennen pikajunan saapumista Riihimäelle oli ratapihalta lähdössä kolmen Dv12-sarjan dieselveturin vetämänä tavarajuna etelään kohti Sköldvikiä. Tavarajunalle turvattiin kulkutie ratapihalta itäisen pääraiteen ylitse läntiselle pääraiteelle. Tavarajuna lähti ratapihalta saatuaan lähtöluvan.
Juuri kun tavarajuna oli ylittämässä itäistä pääraidetta, etelästä saapuva pikajuna sivuutti punaista näyttäneen pääopastimen. Hätäjarrutuksesta huolimatta pikajuna törmäsi tavarajunan keulaan noin 70–80 kilometrin tuntinopeudella. Molempien junien veturinkuljettajat pelastuivat hyppäämällä vetureista ennen törmäystä.
Törmäyksen seurauksena pikajunan veturi kaatui ja useita henkilövaunuja suistui kiskoilta. Tavarajunan ensimmäiset kaksi veturia (Dv12 2548 ja 2724) vaurioituivat pahoin, ja kolmantena ollut 2723 vaurioitui lievemmin. Kaikki onnettomuudessa osallisena olleet veturit kuitenkin korjattiin, ja ne palasivat takaisin liikenteeseen.
Onnettomuudessa oli huomattavasti suuremman katastrofin ainekset, koska tavarajunan lastina oli Nesteen jalostamolle matkalla ollutta herkästi syttyvää butaanikaasua. Säiliövaunut olivat junassa neljän turvavaunun jälkeen, ja turvavaunujen ansiosta butaanivaunut säilyivät ehjinä.
Onnettomuuden syyt
Onnettomuuden todennäköisin syy oli pikajunan veturimiehistön luottamus siihen, että liikenteenohjaaja turvaisi myöhässä kulkevalle henkilöjunalle kulkutien hyvissä ajoin. Tämän vuoksi kuljettaja ei hidastanut vauhtia riittävästi. Noin 1 600 metriä ennen törmäyspaikkaa sijainnut esiopastin oli ilmoittanut kuljettajalle seuraavan opastimen näyttävän seis-opastetta, mutta tästäkään huolimatta junan vauhti ei ollut hidastunut riittävästi ennen punaisen opastimen ohitusta.
Gustav Holst
thumb|Gustav Holst Gustav Holst (alkujaan Gustavus Theodore von Holst; 21. syyskuuta 1874 – 25. toukokuuta 1934) oli englantilainen säveltäjä, jonka sukujuuret ovat Latviasta. Hän poisti nimestään ”vonin” ensimmäisen maailmansodan aikana, sillä hän pelkäsi joutuvansa samaistetuksi saksalaisiin. Myös Gustav Holstin tytär Imogen Holst oli säveltäjä.
Holst syntyi Cheltenhamissa ja opiskeli musiikkia Lontoossa. Ennen omistautumistaan säveltäjäksi hän elätti itsensä soittamalla pasuunaa. Vuosina 1903–1923 Holst toimi opettajana eri musiikkioppilaitoksissa, minkä jälkeen hän luopui kaikista julkisista tehtävistään ja keskittyi yksinomaan sävellystyöhön. Hän kuoli Lontoossa.
Holstin soitetuimpiin sävellyksiin kuuluu orkesterisarja Planeetat (The Planets, 1914–1916), ja erityisesti sen Jupiter-osan melodiaan perustuva isänmaallinen hymni ”I Vow to Thee, My Country”. Säveltäjä itse ei kuitenkaan pitänyt Planeettoja parhaana teoksenaan. Lisäksi Holst sävelsi muun muassa oopperoita, kuoroteoksia, sinfonioita ja muuta orkesterimusiikkia. Hänen sävellystyylinsä antoi vaikutteita monille myöhemmille brittiläisille säveltäjille.
Det Vita Finland
Det Vita Finland oli lyhyen aikaa vuonna 1918 ilmestynyt sisällissodan valkoisten lehti. Lehti ilmestyi Vaasassa, ja sitä julkaisi Ylipäällikön neuvottelukunta. Se oli Valkoinen Suomi -lehden rinnakkaislehti.
Lehti ilmestyi maaliskuussa 1918 yhteensä 22 numeroa. Lehden päätoimittaja oli Richard Malmberg. Muita toimittajia olivat Johannes Näse ja A. J. Dahl.
BMF Ball
BMF Ball on Los Bastardos Finlandeses -yhtyeen kuudes albumi, joka julkaistiin 30. tammikuuta 2015. Kappale "Road Fever" on käännös Pelle Miljoona Oy:n "Moottoritie on kuuma"-kappaleesta.
U8 (Berliinin metro)
U8 on yksi Berliinin metron linjoista. Tekniikaltaan se edustaa Großprofil-tyyppiä. pienoiskuva|300px|Linjan kartta
Asemat
pienoiskuva|300px|[[Pankstraßen metroasema]]
Historia
Linjan ensimmäinen osuus Schönleinstraßen ja Boddinstraßen välillä avattiin vuonna 1927. Alun perin linjan tunnuksena oli D. Schönleinstraße linjaa jatkettiin vuoteen 1930 mennessä vaiheittain Gesundbrunnenille, toisessa päässä Boddinstraßelta Leinestraßelle vuonna 1929. Vuosina 1977 linjaa jatkettiin Gesundbrunnenilta edelleen Osloer Straßelle, vuonna 1997 Paracelsus-Badiin ja 1994 nykyiselle pääteasemalleen Wittenauhun. Toisessa päässä linjan jatke Leinestraßelta Hermannstraßelle valmistui vuonna 1996.
Berliinin kahtiajaon aikana 1949–1990 linja oli Länsi-Berliinin julkisen liikenteen käytössä. Reitin molemmat päät sijaitsivat Länsi-Berliinissä, mutta keskiosa osittain Itä-Berliinin puolella. Sen jälkeen kun Berliinin muuri vuonna 1961 rakennettiin, linja kulki edelleen Itä-Berliinin kautta, mutta metrojunat eivät saaneet pysähtyä siellä sijainneilla asemilla, joita kutsuttiinkin haamu­asemiksi. Saksojen yhdistymisen yhteydessä suljetut asemat avattiin muutaman kuukauden kuluessa marraskuusta 1989 lähtien.
Durag
thumb|upright|Rap-artisti [[Slim Thug päässään durag.]] Durag, myös do-rag, doo-rag ja watchu-rag, on yksinkertainen takaa sidottava huivimainen vaatekappale. Se on tarkoitettu suojaamaan päätä.
1930-luvulta 1960-luvulle sitä ovat käyttäneet pääosin afroamerikkalaiset miehet pitämään kiinni hiuksia nukkuessa. Normaalisti ne tehtiin nenäliinasta, bandannasta tai naisten sukkahousuista. Nykyään ne tehdään silkistä, joka on hengittävä ja hyväntuntuinen päälle. Duragit tulivat uudestaan muotiin muutama vuosikymmen myöhemmin nuorison käytössä. Durageja on saatavana useina eri väreinä, mutta yleisin on musta. Duragilla pidetään kiinni myös erilaisia kampauksia, kuten braideja.
Monet hip hop -artistit, esimerkiksi Chamillionaire, LL Cool J, Mike Jones, 50 Cent ja Cam’ron, ovat käyttäneet duragia ja siten edistäneet sen suosiota.
Helímenas de Jesús Rojo Paredes
Helímenas de Jesús Rojo Paredes (22. huhtikuuta 1926 – 9. huhtikuuta 2021) oli venezuelalainen roomalaiskatolinen arkkipiispa. Hänet vihittiin Jeesuksen ja Marian kongregaation eli eudistien papiksi 8. heinäkuuta 1950 ja nimitettiin Calabozon hiippakunnan piispaksi 24. maaliskuuta 1980. Piispaksi vihkiminen seurasi 18. toukokuuta. Pääkonsekraattorina toimi Miguel Antonio Salas Salas, jota avustivat Domingo Roa Pérez ja José Alí Lebrún Moratinos.
17. kesäkuuta 1995 Calabozo korotettiin arkkihiippakunnaksi. Rojo Paredes jatkoi sen johtamista arkkipiispana, kunnes jäi eläkkeelle 27. joulukuuta 2001.
Torstai-lehti
Torstai-lehti on Alajärvellä ilmestyvä ilmaisjakelulehti, joka jaetaan kotitalouksiin 12 kunnan alueella. Keskiviikkoisin ilmestyvän lehden levikki on noin 15 000. Näköislehti on luettavissa tiistaisin. Lehden kustantaja on Järvi-Pohjanmaan Viestintä Oy. Päätoimittaja on Tuula Jokiaho.
Lehteä jaetaan Alajärvellä, Soinissa, Vimpelissä, Lappajärvellä, Kyyjärvellä, Karstulassa, Perhossa ja Evijärvellä sekä Vetelin Patanassa, Räyringissä ja Pulkkisessa, Ähtärin Itä-Ähtärissä, Kuortaneen Ruonalla ja Leppälänkylässä sekä Lapuan Kauhajärvellä.
Havannankoira
Havannankoira (espanjaksi bichon habanero - muilla kielillä myös bichon havanese, bichon havannese tai bichon havanais) on kuubalainen kääpiökoira. Se on Suomen suosituin seura- ja kääpiökoiraryhmän rotu.
Karvapeite
Villava ja pehmeä aluskarva on niukka ja puuttuu usein kokonaan. Peitinkarva on hyvin pitkää (täysikasvuisella koiralla 12–18 cm), pehmeää, litteää tai laineikasta ja voi muodostaa kiharaisia suortuvia. Karvaa ei saa näyttelyihin leikata, muotoilla tai trimmata. Kuitenkin kulmakarvoja voidaan hieman lyhentää, etteivät ne peitä silmiä. Turkki vaatii säännöllistä kampausta ja hoitoa.
Hyväksytyt värit ovat kellanruskea eri sävyissään (hieman hiilikkoväriä sallitaan), musta, havannanruskea, valkoinen, tupakanruskea, vaaleanruskea ja punertavanruskea. Edellä mainitun väriset laikut ovat sallittuja. Tan-merkit sallittu kaikissa värivivahteissa.
Luonne ja käyttäytyminen
Luonteeltaan havannankoira on ystävällinen ja leikkisä, jopa ilveilevä. Havannankoira on utelias ja älykäs seurakoira, joka kiintyy syvästi omistajaansa. Poikkeuksellisen valppautensa ansiosta se on helppo kouluttaa varoittamaan vieraista. Elämäniloinen rotu on sopeutuvainen ja viihtyy hyvin niin maalla kuin kaupungissakin, mutta aina on otettava huomioon sen seurallisuus, sillä tämä rotu viihtyy erittäin hyvin ihmisten seurassa. Monesti käyttäytymiseroja sukupuolten välillä. Naaraat ovat monesti paljon rauhallisempia. Urokset ovat taas villempiä luonteeltaan ja kiintyvät todella hyvin omistajaansa.
Etymologia
Nimitys habanero, havanais tai havanese ei suinkaan johdu Kuuban pääkaupungista Havannasta, vaan rodun yleisimmästä värityksestä havannanruskeasta.
Terveys
Havannankoirat ovat yleisesti ottaen pitkäikäisiä, terveitä ja elinvoimaisia. Rodussa kuitenkin on tiettyjä sairauksia ja terveydellisiä ongelmia, mitä on muillakin bichon-ryhmän roduilla, jotka ovat vaikuttaneet tämän havaneesin rodun kehittymiseen. Tiedetään, että rodun linjoihin vaikuttaneita perinnöllisiä sairauksia ovat esimerkiksi patellaluksaatio ja silmäsairauksia. Niiden lisäksi rodun terveyttä voi pahentaa esimerkiksi havaneesin ympäristötekijät, fyysiset traumat ja oikeanlaisen hoidon puute.
Havannalaiset ry suosittelee, että jalostukseen käytettävät koirat ovat tietysti terveitä, polvien osalta patellaluksaatioastetta korkeintaan 1, ja niiden tulisi olla vähintään vuoden sisällä silmätarkastettuja. Patellaluksaatiolla tarkoitetaan koiran polvea, jonka nivel on löystynyt tai polvilumpio on mennyt sijoiltaan. Eläinlääkäri voi todeta parhaiten, ovatko polvet terveet. Kun patellaluksaatio ei ole ilmennyt tapaturman johdosta, se on perinnöllinen, mutta ei ole vielä ainakaan tarkkaa tietoa siitä, millainen sen periytymistapa on. Ensimmäisen asteen patellaluksaatio on yleensä oireeton. Silloin polvilumpio saadaan käsin siirtymään pois telauomasta, mutta joka tapauksessa se palaa takaisin, kun ote irtoaa. Jos koiralla on toisen asteen patellaluksaatio, ravatessaan se ontuu tai hyppii kolmella jalalla, jolloin polvilumpio on luiskahtanut pois paikoiltaan. Kun polvilumpio palaa takaisin paikoilleen, se jatkaa juoksuaan kaikilla neljällä tassulla. Kun patellaluksaatio on kolmannessa asteessa, polvilumpio on pysyvästi poissa paikoiltaan ja neljännen asteen patellaluksaatiossa sitä ei voi käsin palauttaa paikoilleen. Yleensä patellaluksaation aiheuttamaa kipua on vaikea erottaa koirasta.
Rodun ulkonäön kehitys suhteessa rotumääritelmään
Rotujärjestö Havannalaiset Ry:n mukaan tämän hetkisissä havannankoiralinjoissa on muutamia rotumääritelmän vastaisia ominaisuuksia, joita näyttelytoiminnalla ja näyttelyiden tuomareiden koulutuksella tulee ehkäistä. Tämän takia Havannalaiset Ry on tehnyt havainnollisen rotumääritelmän tulkinnan. Ominaisuuksia, joihin tuomareiden tulee erityisesti kiinnittää huomiota ovat mm.
Redi
Redi tai reti voi tarkoittaa
1-undekaanitioli
1-undekaanitioli on palava orgaaninen yhdiste (tioli), joka on normaaliolosuhteissa olomuodoltaan nestettä, jolla on tunnusomainen haju. Sen kemiallinen kaava on C11H24S ja rakennekaava CH3(CH2)10SH. 1-undekaanitiolista käytetään myös nimityksiä n-undekyylimerkaptaani, undekyylimerkaptaani ja undekaanitioli.
1-undekaanitiolin moolimassa on 188.4 g/mol, sulamispiste −3 °C, kiehumispiste 257–259 °C, suhteellinen tiheys 0,84 g/cm3 (vesi = 1,0 g/cm3), leimahduspiste 109 °C ja CAS-numero 5332-52-5. 1-undekaanitioli ei liukene veteen.
1-undekaanitioli reagoi kiivaasti hapettavien- ja pelkistävien aineiden sekä vahvojen happojen ja vahvojen emästen kanssa. Aine muodostaa myrkyllisiä ja syövyttäviä huuruja sisältäen rikkivetyä ja rikin oksideja kuumentuesaan ja hajotessaan.
Ympäristö- ja terveysvaikutukset
Lyhytaikainenkin altistuminen 1-undekaanitiolille voi ärsyttää silmiä, ihoa ja hengitysteitä. Koska aineen höyry on ilmaa raskaanpaa se voi kulkeutua pitkiä matkoja maata pitkin ja syttyä etäälläkin.
Valkeajärvi (Vaunujoki)
Valkeajärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi kuuluu Vaunujoen valuma-alueeseen, jonka laskujoki Vaunujoki laskee Liekoveteen Vammalan Vinkkilässä.
Uudenirlanninkukastaja
Uudenirlanninkukastaja (Dicaeum eximium) on kukastajien heimoon kuuluva varpuslintu.
Levinneisyys
Uudenirlanninkukastajaa tavataan Papua-Uudessa-Guineassa. Lajin kannankehitys on vakaa, ja se on luokiteltu elinvoimaiseksi.
Valkeajärvi (Vaunujoki)
Maantiede
Järven rantaviiva on 0,98 kilometriä pitkä ja ranta on pääosin moreeni- ja kalliopohjaista metsämaastoa. Rannalla on kaksi loma-asuntoa, joille johtaa tiet Lakkiniemeltä.
Historiaa
Vuoden 1855−56 Kalmbergin kartastossa järven nimi kirjoitettiin "Walkiojärvi".
Aprilia RSV4
Aprilia RSV4 on Aprilian valmistama urheilullinen moottoripyörämalli ja merkin laivalippumalli. Se esiteltiin 22. helmikuuta 2008 kansainvälisellä Piaggio yhtiön näyttelyssä Milanossa. RSV4 on RSV1000R mallin seuraaja.
RSV4 käyttää 65 asteen 999.6 kuutioista V4-moottoria, joka on Aprilian ensimmäinen tuottama nelisylinterinen moottori. Tehtaan mukaan pyörän moottori rakennettiin yksinomaan Superbike luokkaa varten ja moottori tuottaa kilpailusäädöillä yli 200 hevosvoimaa.
Pyörästä on kaksi mallia RSV4 Factory ja RSV4 R. 2016 julkaistiin kaksi uutta versiota RSV4 RR ja rajallinen määrä RSV4 RF versiota. Uudet versiot päivitettiin hyväksikäyttäen Superbiken uusia sääntömuutoksia. Malleihin saatiin lisää tehoa, kevyempi paino, paranneltu ohjattavuus ja elektroniikka.
Florence Quivar
Florence Quivar (s. 3. maaliskuuta 1944 Philadelphia, Pennsylvania) on yhdysvaltalainen ooppera- ja konserttilaulaja, äänialaltaan mezzosopraano.
Quivarin äiti oli pianonsoiton- ja laulunopettaja, joka perusti gospelkokoonpanon Harmonic Choraliers. Quivar itse esiintyi ensimmäisen kerran laulajana 6-vuotiaana kirkkoesityksessä. Hän pääsi opettajakoulutukseen, mutta päättikin siirtyä Philadelphian musiikkiakatemiaan. Hän valmistui sieltä. Quivar oli tämän jälkeen myös lyhyesti Juilliard Schoolissa ja teki sen oopperateatterissa vuonna 1975 lavadebyyttinsä Antonín Dvořákin Rusalkan esityksessä. Palattuaan Philadelphiaan hän opetti ja lauloi resitaaleissa. Maureen Forresterin pitämien mestarikurssien myötä Quivar kiinnostui liedohjelmistosta ja oratorioista. Hän voitti Marian Anderson -palkinnon, saavutti impressaari Harold Shaw'n huomion ja alkoi esiintyä orkesterien kanssa eri puolilla Yhdysvaltoja.
Quivar esiintyi ensimmäisen kerran Metropolitan-oopperassa Marinan roolissa Modest Mussorgskin Boris Godunovin esityksessä vuonna 1977. Hän on esiintynyt Metropolitan-oopperan lisäksi muun muassa Royal Opera Housessa, Lyric Opera of Chicagossa, Teatro Colónissa, Houston Grand Operassa ja Salzburgin musiikkijuhlilla. Hänen oopperarooleihinsa ovat kuuluneet Laura (La Gioconda), Brangäne (Tristan ja Isolde), Äiti Marie (Dialogues des Carmélites) ja Azucena (Trubaduuri). Quivar on laulanut myös lukuisten sinfoniaorkestereiden, kuten Chicagon sinfoniaorkesterin, Houstonin sinfoniaorkesterin, Berliinin filharmonikkojen, Lontoon filharmonikkojen, New Yorkin filharmonikkojen ja Philadelphian orkesterin kanssa. Hän on esiintynyt myös musikaaleissa.
Quivar levyttämiin teoksiin ovat kuuluneet Luisa Miller, Oedipus Rex, Verdin Requiem, Rossinin Stabat Mater, Porgy ja Bess sekä Gustav Mahlerin sinfoniat nro 3 ja nro 8. Hän julkaisi myös spirituaalien albumin Ride on, King Jesus. Quivar on ollut aktiivinen uusien teosten parissa. Hän esiintyi Vetten jumalattaren roolissa Anthony Davisin oopperan Amistad kantaesityksessä Lyric Opera of Chicagossa kaudella 1997–1998 ja kantaesitti William Bolcomin laulusarjan From the Diary of Sally Hemings Kongressin kirjastossa 2001.
Quivar liittyi Academy of Vocal Artsin henkilökuntaan vuonna 2014.
Jamssikasvit
Luokittelu
Jamssikasvien lajimäärä voi olla jopa 870, joista melkein kaikki ovat jamssien (Dioscorea) suvun jäseniä. Suvuissa Stenomeris ja Trichopus on kummassakin vain kaksi lajia.
Edellinen suku kasvaa Länsi-Malesiassa ja sen kasvit ovat paksutyvisiä. Niiden kukan kehätorvi on hyvin kehittynyt ja laajentunut heteiden kiinnittymiskohdan alapuolelta. Heteenponsien konnektiivi on hyvin pitkä ja liittyy luottiin. Sikiäin on puoleksi kehänalainen, vartalo keilamainen ja luotti pistemäinen.
Trichopus-lajit kasvavat Madagaskarilla, Intian eteläkärjessä, Sri Lankassa ja Malakan niemimaalla. Niiden varret ovat köynneliäitä, ja lehtiruodissa on vain pulvinus tyvellä tai sekin puuttuu. Heteet ovat koveria ja ympäröivät vartaloa; ponnen lokeroside on leveä ja kärjestään pidentynyt. Luotti on kaksiliuskainen. Hedelmä on enemmän tai vähemmän avautumaton ja siivellinen samara tai lähes marjamainen; siemenet ovat siivettömiä.
Ikariam
Ikariam on saksalaisen Gameforgen kehittämä ja julkaisema internet-selaimella pelattava ilmainen selainpeli, jossa rakennetaan ja johdetaan muinaista valtakuntaa Välimeren saaristossa.
Pelin tarkoituksena on rakentaa ja johtaa valtakuntaa, ja suojella sitä muiden pelaajien hyökkäyksiltä. Ikariamissa on resursseja, kuten puu, marmori, viini, kristalli ja rikki, joita käytetään kaupankäyntiin, rakennusten rakentamiseen ja sodankäyntiin. Pelaajan kotisaarella on yksi resurssikaivos tai -tila, jota pelaaja voi käyttää edettyään pelissä. Jokaisella pelaajalla on käytössään myös rakennusmateriaalintuotantopiste eli saha. Valtakunnan tehtävänä on myös tuottaa kultaa, joka on Ikariamin valuutta. Sitä tarvitaan esimerkiksi sotilasyksiköiden, tiedemiesten sekä työläisten palkkaan ja kaupankäyntiin.
Pelaaminen
Pelissä on tarkoitus laajentaa valtakuntaa. Pelissä on kolme näkymää, jotka ovat maailma, saari ja kaupunki. Kaupungissa voi rakentaa kaupunkia ja hoitaa sen asioita. Saarikartta näyttää pelaajan kotisaaren. Näkymässä voi tutkia saaren muiden pelaajien kaupunkeja sekä palkata työläisiä töihin rakennusmateriaali- tai resurssituotantopisteelle. Maailmankarttaosion avulla pelaaja voi tutkia pelin avointa maailmaa ja perehtyä muihin saariin ja niiden kaupunkeihin, joihin on mahdollista myös perustaa siirtokuntia.
Saaret, resurssit ja tiedepisteet
Ikariamissa pelaajalla on käytettävissään resursseja ja tiedepisteitä, jotka vaikuttavat oleellisesti pelin kulkuun. Pelissä on yhteensä viisi resurssia; rakennusmateriaali eli puu sekä ylellisyysresurssit viini, kristallilasi, marmori ja rikki. Viiniä tarvitaan tavernassa ja kokkien koulutuksessa, kristallilasia vakoojien ja lääkäreiden kouluttamiseen, akatemian päivitykseen, pajan parannusten tekemiseen ja myöhemmin tutkimusten vauhdittamiseen akatemiassa, marmoria useimpien rakennuksien päivitykseen korkeammalle tasolle ja rikkiä lähes jokaisen sotilasyksikön kouluttamiseen ja sotalaivojen rakentamiseen sekä palatsin kehitykseen. Rakennusmateriaalia on mahdollista tuottaa jokaisella pelin saarella, mutta ylellisyysresurssit on jaoteltu järjestelmällisesti eri saarille ympäri peliä eikä esimerkiksi kahta ylellisyysresurssia voi tuottaa yhdellä saarella. Pelaaja voi lähettää kaupunkinsa työläisiä työskentelemään rakennusmateriaalin ja ylellisyysresurssien hankkimiseksi ja yhdessä kotisaaren muiden pelaajien kanssa kehittää saaren resurssitiloja.
Tiedepisteet mahdollistavat pelin järjestelmällisen etenemisen. Pelaaja voi ansaita tiedepisteitä rakennuttamalla kaupunkiinsa akatemian, johon hän voi siirtää valitun määrän tutkijoita, joiden avulla tiedepisteitä saavutetaan tunnissa tietty määrä akatemian tasosta ja pelaajan päätöksestä riippuen. Tiedepisteiden säätely toimii samalla periaatteella rakennusmateriaalin ja ylellisyysresurssin tuottamisen kanssa, mutta mitä enemmän pelaaja saa tiedepisteitä ja resursseja yhden tunnin kuluessa, sitä vähemmän hänen kaupunkinsa saa tuloja.
Neuvonantajat ja rakennukset
Pelaajalla on läpi koko pelin käytettävissään neljä neuvonantajaa, jotka toimivat tiedottajina pelaajan kaupunkien tapahtumista. Kaupungin ja varojen neuvonantajan avulla pelaaja voi tutkia uutisia kaupunkinsa tapahtumista, sotilaallisessa yleisnäkymässä seurata armeijansa liikkeitä ja tutkia taisteluraportteja, tutkimusten yleisnäkymässä kehittää uusia keksintöjä akatemiassa saavutettujen tiedepisteiden avulla ja diplomaattisessa yleisnäkymässä pitää yllä suhteita muihin pelaajiin. Kun jonkin neuvonantajan ympärille syttyy valo, se merkitsee uutta tapahtumaa tai viestiä.
Pelaaja hallitsee valtakuntansa ansioita, tuloja ja tyytyväisyyttä kaupungitalolta, josta voi seurata muun muassa valtakunnan asukkaiden asutustilaa, kokonaistyytyväisyyttä ja kasvua. Kaupungintalon avulla pelaaja voi myös nimetä valtakuntansa uudelleen, tarkkailla sisämaan ja meren varuskuntarajoja sekä kaupungin korruptiota.
Akatemian ja kaupungintalon ohella merkittävimpiä rakennuksia pelissä ovat kasarmit, joissa koulutetaan sotilaita armeijan käyttöön, ja varasto, johon pelaajan kaupungin resurssit ovat säilöttyinä, sekä kauppasatama, josta pelaaja hallinnoi merellisen kaupankäynnin suhteitaan. Muita rakennuksia ovat telakka, jossa valmistetaan laivoja sodankäyntiin, taverna jossa tarjoillaan viiniä asukkaiden tyytyväisyyden ylläpitämiseksi, museo jossa esitellään kulttuuriesineitä, palatsi jossa hallitaan pelaajan omistamia siirtokuntia ja miehittämiä kaupunkeja tai satamia, lähetystö jonka avulla pelaaja voi hoitaa liittoumansa asioita sekä piilopaikka jossa pelaaja voi kouluttaa vakoojia jotka voivat soluttautua muiden pelaajien kaupunkeihin. Pelin resurssirakennukset eli puusepän paja, metsänhoitajan talo, viinitarhuri, panimo, kivenveistäjä, arkkitehti, lasinpuhaltaja, optikko, alkemistin torni ja ilotulitteiden testialue vähentävät tiettyjen resurssien tarvetta pelaajan omistamassa kaupungissa johon edellä mainitut rakennukset ovat sijoitettuina.
Liittoumat ja sodankäynti
Ikariamissa voi myös liittyä liittoutua tai perustaa oman liittouman. Liittouma voi hyökätä vihollisen kimppuun, pyytää joukkoja kaupunkiinsa ja paljon muutakin. Liitoissa on yleensä vaatimuksia. Oman liittoutuman voi perustaa heti, kun lähetystö on valmis. Liittoon voi myös liittyä milloin vain, kunhan lähetystö on rakennettu. Lisäksi tarvitaan yksi diplomatiapisteen. Diplomatiapisteitä saa yhden jokaista laajentamaansa lähetystön tasoa kohden. Lähetystön voi rakentaa, kun tiedemiehet ovat keksineet vieraat kulttuurit. Jos haluaa saada liittoumaansa lisää jäseniä, tai tehdä sopimuksia, on vapautettava diplomatiapisteitä liittouman käyttöön.
Muiden pelaajien kanssa on myös mahdollista solmia sopimuksia. Sopimustyyppejä ovat kauppasopimus, joka helpottaa kaupankäyntiä pelaajien välillä, sotilaallinen sopimus, jolloin voi siirtää joukkojaan pelaajan yhteen kaupunkiin ja hyökätä sieltä, sekä kulttuurisopimukset, jotka lisäävät kaupungin asukkaiden tyytyväisyyttä.
Kasarmin avulla voi tehdä sotilaita, joilla voi hyökätä toisen pelaajan kylään tai puolustaa omaa kyläänsä. Tasolla 1 voi tehdä vain keihäsmiehiä, mutta kehittämällä akatemiassa merenkulkua ja sotateknologiaa sekä nostamalla kasarmin tasoa saa enemmän sotilastyypejä käyttöönsä. Mitä suurempi kasarmin taso on, sitä nopeammin yksiköt kehittyvät. Sotilaiden ja laivojen puolustusta ja hyökkäysvoimaa pystyy kehittämään pajassa. Pajassa kehittämiseen tarvitsee kuitenkin kristallia ja kultaa. Sotilaisiin tarvitaan enimmäkseen rikkiä, kokit tarvitsevat viiniä ja lääkärit kristallia. Kaikki yksiköt eivät ole yhtä nopeita keskenään. Joillakin joukoilla on erikoisuutensa kuten esim. hopliitilla on puolustus. Jos kaupunkiin hyökätään, eikä hyökkääjä ole samalta saarelta, hän perääntyy, jos puolustava laivasto on isompi kuin hyökkääjä.
Anime buie
Anime buie (”Synkkiä sieluja”) on vuonna 1916 valmistunut italialainen mykkäelokuva. Emilio Ghionen ohjaaman seikkailuelokuvan pääosissa ovat Ghione ja mykkäelokuvan diiva Hesperia.
Juoni
Kun Za la Mort vapautuu vankilasta, häntä odottaa kaksi naista: tyttöystävä Zerlina eli Za la Vie ja tanssijatar Casque d’Or. Naisten välisessä puukkotappussa jälkimmäinen tappaa edellisen. Vuosien kuluttua Casque d’Or on kuuluisa sirkustaiteilija Hesperia, jota amerikkalaiset miljardöörit piirittävät. Hän tapaa rikollisella urallaan pankkiiri Gil Negroksi edenneen Za la Mortin, mutta ei edes tunnista entistä rakastettuaan. Poliisi pidättää Za la Mortin, joka pakenee vankilasta ja pelastaa Casque d’Orin palavasta sirkuksesta. Pariskunta vetäytyy viettämään idyllistä elämää Villissä lännessä.
Tuotanto ja vastaanotto
Roomalaisen Tiber Filmin tuottama elokuva kuuluu Emilio Ghionen luoman herrasmiesvaras Za la Mortin seikkailuista kertovaan sarjaan. Sen päätähti on kuitenkin italialaisen mykkäelokuvan diivoihin kuulunut Hesperia. Samankaltainen rikos- ja diivalelokuvan sekoitus oli Ghionen Francesca Bertinin kanssa tekemä Nelly la gigolette vuodelta 1915. Juoniaineksia on lainattu ranskalaisesta Zigomar-elokuvasta Zigomar, la peau d’aiguille (1913).
Anime Buie mainitaan yhtenä suosituimmista Za la Mort -elokuvista. Aikalaiskriitikko kiitti sen näyttelijätyöskentelyä, lavastusta ja kuvausta, mutta kiinnitti huomiota liian nopeasti etenevän juonen järjenvastaisuuteen. Nykykatsojalle elokuva on lähinnä harvinainen tilaisuus tutustua Hesperian diivahahmoon.
Ikariam
Asukkaat, hallintomuodot ja uskonto
Ikariamissa on mahdollisuus vaihtaa hallintomuotoa, jonka pelaaja valitsee pelityylinsä mukaan. Eri hallintomuotoja on yhteensä 8,ja niiden käytöstä seuraa hallintomuodosta riippuen eri hyötyjä ja haittoja. Ikariamin perushallintomuoto on kuvitteellinen "Ikakratia" mutta muut niistä ovat todellisuudesta otetut aristokratia, demokratia, diktatuuri, nomokratia, harvainvalta, teknokratia ja teokratia. Hallintomuotoa voi vaihtaa kun on tutkinut tiedepisteiden avulla "Hallinnon muodostamisen", jolloin avautuu kaksi hallintomuotoa. Loput hallintomuodot avautuvat muiden tutkimusten mukana.
Anime buie
Tuotanto ja vastaanotto
Elokuvasta on säilynyt espanjankielisillä väliteksteillä varustettu huonokuntoinen mustavalkokopio, joka on nähtävissä Italian kansallisen elokuvamuseon Vimeo-sivustolla. Alkuperäisestä 1455 metrin pituudesta on jäljellä 1142 metriä.
Ikariam
Asukkaat, hallintomuodot ja uskonto
Saaren asukkaiden käännyttämiseksi saaren jumaluuden puoleen, on asukkaiden rakennettava temppeli kaupunkeihinsa ja annettava muutaman kyläläisen työskennellä siellä pappeina. Jokainen pappi, joka välittää myrskyisän jumalan uusimmat tarinat edelleen, vakuuttaa viisi muuta saaren asukasta.
Toinen puute on monumentti itse. Vaikka suuri osa työstä onkin jo tehty, koska joka saarella on sellainen, tosi jumala on vaikea pitää tyytyväisenä. Monumenttia voidaan laajentaa tasolle 5, jotta useampi uskova voi tarjota sopivat uhrilahjansa riippuen jumalan voimasta. Monumentti on saaren jumalan voiman keskus - jos sitä ei varustella kunnollisesti, se ei voi välittää ihmisten uskoa jumalalleen. Monumentin laajentamiseksi voivat kaikki saaren pelaajat lahjoittaa resursseja. Ja jotta monumentti voisi loistaa kaikessa kunniassaan ja vaikutusvallassaan, tarvitaan luksusresursseja – varsinkin niitä, joita ei siltä saarelta löydy. (Joten, jos olet viinisaarella, paikallinen ihme vaatii marmoria, kristallia ja rikkiä laajentamiseen.)
Kun pelaajalla on temppeli, papit voivat rukoilla ihmettä saaren Jumalalta. Papit ovat hyvin ovelia, he rukoilevat ihmettä vain koko asujaimistolle. Tämä tarkoittaa sitä, että kaikki valtakunnan kaupungit saavat vaikutuksen, ei vain se kaupunki, joka on monumentin kanssa samalla saarella. Jokainen jumala tarjoaa eri ihmeitä uskovaistensa tueksi. Jos saarella on temppeli, ihme on halutessasi mahdollista aktivoida sieltä käsin.
Kun olet aktivoinut ihmeen, sinun on odotettava tietty aika ennen kuin voit rukoilla ihmettä uudelleen. Jumalolennot eivät halua käyttää voimiaan usein ja pappien on kärsittävä monen monituista vitsausta ennen kuin heille selviää paljonko Jumala oli halukas antamaan! Mitä useampia jumalolentoja valtakunnassa palvotaan, sitä useamman tyyppisiä ihmeitä johtaja voi saada käyttöönsä saavuttaakseen strategisen edun. Jos keskityt yhteen Jumalaan, saat `vain` vähennetyn ihmeen seuraavan odotusajan jälkeen.